Diari Oficial de la Generalitat Valenciana


Sumari del DOGV 71, del 01-06-1982 (1982/801885)

ORDRE per la qual es publica l'acort de la Comissió Mixta de Bilingüisme de 17 de maig de 1982 que establix les normes de procediment relatives a l'aprovació de llibres de text i material didàctic impres dedicat a l'ensenyança de l'Idioma València.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   71

Data del DOGV
:   01-06-1982

Secció del DOGV
:   CONSELLERIES

Número del document
:   1982/801885


Data del document
:   31-05-1982

Organisme emissor
:   Conselleria d'Educació

Tipus de document
:   Ordre

Ordre per la qual es publica l'acord de la Comissió Mixta de Bilingüisme de 17 de maig de 1982 que estableix les normes de procediment relatives a l'aprovació de llibres de text i material didàctic imprés dedicat a l'ensenyança de l'idioma valencià.  
Corresponent a la Comissió Mixta l'autorització dels llibres de text i material didàctic destinats a les ensenyances de l'idioma valencià, aixina com de les versions en Llengua Valenciana dels demés llibres de text, segons dispon l'artícul 15 de l'Orde de 7 de juliol de 1980 que desenrotlla el Real Decret 2003/79, la dita Comissió ha establit el procediment a seguir per a l'exercici de dita facultat, per lo que i en la fi de donar a tant important acord la màxima publicitat, per a que aplegue al coneixement de tots els interessats en l'edició de llibres de text i material didàctic en Idioma Valencià en virtut de les facultats que confereix l'artícul 19 apartats a) i e), del Reglament de Regim Intern del Consell,  
DISPONC:  
Artícul únic.- Que es procedixca a la publicació en el «Bolletí Oficial del Consell» de l'acord adoptat en sessió de 17 de maig per la Comissió Mixta de Bilingüisme que estableix el procediment a seguir per a l'aprovació de llibres de text i material didàctic imprès dedicat a l'ensenyança de l'Idioma Valencià i que dui textualment:  
«NORMES DE PROCEDIMENT ADOPTADES PER LA COMISSIO MIXTA DE BILLINGUISME EN SA SESSIO DE 17 DE MAIG DE 1982, RELATIVES A L'APROVACIO DE LLIBRES DE TEXT I MATERIAL DIDACTIC IMPRES DEDICAT A L'ENSENYANÇA DE L'IDIOMA VALENCIA.»  
1. En el «Bolletí Oficial del Consell» es farà pública la convocatòria per a l'autorització per la Comissió Mixta de Bilingüisme dels llibres de text i material didàctic imprès dedicat a l'ensenyança de l'Idioma Valencià.  
2. La Conselleria d'Educació posarà a disposició dels interessants els programes d'orientació pedagògiques de l'Idioma Valencià aprovats per la Comissió Mixta en el dia 4 de maig passat, aixina com les normes lingüístiques acordades en la reunió d'entitats culturals valencianes convocada per la Conselleria d'Educació en dia 6 d'abril de 1982 i assumides per la Comissió Mixta en la seua reunió el dia 4 de maig.  
3. Els editors interessats en publicar els llibres a que es refereix l'apartat primer es dirigiran a la Presidència de la Comissió Mixta per mig d'una instància en la qual constaran els següents detalls:  
- Editorial i domicili social.  
- Títul del Llibre, especificant si es de text, de lectura, etc.  
- Nivell i curs a que estan destinats.  
- Preu de venda previst en el moment de la seua publicació.  
- Tres eixemplars del llibre o maqueta.  
El editor farà efectiu, en quant siga legalment procedent, el decuple del preu previst l'import del qual serà destinat a la revisió de llibres de text per una comissió d'experts.  
4. Una volta examinats el material de referència, la Comissió Mixta emetrà un dictamen d'aprovació o denegació, o en son cas recabarà de l'Editorial les modificacions que siguen oportunes.  
5. Una volta siga autoritat el llibre o material didàctic, l'Editorial deurà incloure en la coberta o contracoberta la resolució d'aprovació de la Comissió Mixta, en el dia de la mateixa.  
6. En caràcter provisional i per al pròxim any acadèmic 1982/83, la Comissió Mixta podrà autoritzar llibres de text o material didàctic encara que no s'atenguen als programes recentment aprovats per la Comissió Mixta en dia 4 de maig, sempre que complixquen uns requisits mínims en l'orde lingüístic i pedagògic.  
Lo qual es publica per a son general coneixement.  
Ciutat de València, 31 de maig de 1982.  
La Consellera d'Educació,   
AMPAR CABANES PECOURT